《敲云问名氏 其二》
宋代·林希逸

何意逃名氏，祇缘避俗纷。有人来隔岭，问我独敲云。

剥啄声虽来，朦胧唤未闻。严耕应似子，说筑岂非君。

瞥去鸦惊起，谁来稚答云。日高才出户，对客却慇勤。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。